Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 28. októbra 2008

Materiál číslo: 238/2008

K bodu: Kontrola plnenia uznesení Miestneho zastupiteľstva mestskej časti Bratislava-Petržalka splatných k 30.9. 2008________________________________________

Predkladá:					Návrh uznesenia:
				
Marián Miškanin				Miestne zastupiteľstvo Mestskej časti 
prednosta 					Bratislava-Petržalka

						berie na vedomie 

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.9.2008

Prerokované:					
v miestnej rade
dňa 14.októbra 2008				

Spracovateľ:					
Denisa Paulenová
odd. organizačných vecí

Kontrola uznesení Miestneho zastupiteľstva mestskej časti Bratislava-Petržalka
splatných k 30.9. 2008 

Číslo uzn.	Dátum prijatia	Text	Termín	Kontrola	
376	10.10.2006	Miestne zastupiteľstvo mestskej časti Bratislava-Petržalka
s ch v a ľ u j e 
1.	zmenu uznesenia Miestneho zastupiteľstva mestskej časti Bratislava-Petržalka č. 345 z 27.6.2006 v podmienkovej časti uznesenia v znení: „.... za podmienky podpísania darovacej zmluvy investície minimálne 10 mil. Sk na vybudovanie športových centier mládeže v ZŠ Dudova č. 2 a v ZŠ Budatínska č. 61“
2.	predĺženie platnosti uznesenia Miestneho zastupiteľstva mestskej časti Bratislava-Petržalka č. 345 z 27.6.2006 do 30 dní od  schválenia tohto uznesenia, t.j. do 9.11.2006.
Plnenie: 
FC Artmedia sa zaviazala preinvestovať do projektu „revitalizácia školského areálu ZŠ Budatínska“ zmluvne dohodnutú čiastku. V súčasnosti v školskom areáli prebiehajú práce na výstavbe multifunkčného ihriska s predpokladaným termínom ukončenia 31.12.2008. Informácia o dobudovaní areálu bude predložená na rokovanie v mesiaci december 2008.	neuvedený	NT: 30.11.2008	
153	4.3.2008	Miestne zastupiteľstvo mestskej časti Bratislava-Petržalka
b e r i e   n a   v e d o m i e  
možnosť podávania pripomienok a návrhov Programu hospodárskeho a sociálneho rozvoja  v termíne do 30.6.2008 a žiada predložiť prvú aktualizáciu Programu hospodárskeho a sociálneho rozvoja na rokovanie miestneho zastupiteľstva v mesiaci september 2008.
Plnenie: 
Finančné oddelenie, ktoré zastrešuje realizáciu prostredníctvom referátu štrukturálnych fondov vyzvalo všetkých poslancov, oddelenia MÚ a organizácie mestskej časti Petržalka na doručenie podnetov, ktoré spoločnosť Euroconsulting s.r.o. zapracuje do aktualizácie. V určenom termíne - 22.7.2008 okrem odd.školstva, kultúry a športu a KZP nik iný pripomienky nedodal. Následne referát opäť oslovil poslancov, zamestnancov a miestne podniky o doručenie pripomienok do 15.8.2008. V tomto termíne nik ďalší pripomienky nedoručil (KZP ich dodalo opakovane). Doručené návrhy boli postúpené spoločnosti Euroconsulting s.r.o., ktorá ich spracovala a doručila na miestny úrad v elektronickej podobe 25.9.2008. Po kontrole a prekonzultovaní stanoviska spoločnosti Euroconsulting. s.r.o. bude dopracovaná verzia  predložená na prerokovanie v mesiaci novembri 2008. 	09/2008	NT: 11/2008	
181	6.5.2008	Miestne zastupiteľstvo mestskej časti Bratislava-Petržalka
2. ž i a d a    s t a r o s t u,
1.	aby zmluvu o prenájme podpísal po prerokovaní v komisii zloženej zo zástupcov miestneho úradu, budúceho nájomcu a poslancov miestneho zastupiteľstva v zložení: p. Michal Radosa, p. Iveta Plšeková, p. Viera Kimerlingová, p. Mariana Bakerová, p. Juraj Kocka.
2.	zmluvne vyriešiť vzťah k pozemku
Plnenie: Uznesenie je splnené.
a) Návrh zmluvy bol prerokovaný v komisii podľa uznesenia a zmluva bola podpísaná starostom mestskej časti dňa 1.7.2008.
b) Návrh zmluvy o prenájme pozemku v areáli objektu Vavilovova 18 spolu s prílohami odovzdala  riaditeľka Strediska sociálnych služieb Petržalka pani Beňová mestskej časti Petržalka dňa 24.9.2008. Toho času je návrh zmluvy pripomienkovaný právnym referátom MÚ.	1. neuvedený

2. 09/2008		
200	3.6.2008	Miestne zastupiteľstvo mestskej časti Bratislava-Petržalka	
u k l a d á  prednostovi miestneho úradu
pripraviť opravu komunikačnej terasy na Rovniankovej ul. č. 12 – 16.	
Plnenie: Uznesenie je splnené.
Materiál je predložený na rokovanie miestneho zastupiteľstva 28.10.2008.	09/2008